31996D0082
L 019/56
JURNALUL OFÍCIAL AL UNIUNII EUROPENE
DECIZIA COMISIEI
din 12 ianuarie 1996
de modificare a Deciziilor 93/196/CEE și 93/197/CEE privind certificatele de sănătate animală pentru importurile de ecvidee destinate sacrificării, de ecvidee înregistrate și de ecvidee pentru reproducție și producție, cu privire la piroplasmoză
(Text cu relevanță pentru SEE)
(96/82/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/426/CEE a Consiliului din 26 iunie 1990 privind condițiile de inspecție veterinară care reglementează circulația și importul de ecvidee din țări terțe (1), astfel cum a fost modificată ultima dată prin Actul de aderare a Austriei, Finlandei și Suediei, în special articolele 15 și 16,
întrucât condițiile de sănătate și certificarea veterinară pentru importurile de ecvidee destinate sacrificării sunt stabilite în Decizia 93/196/CEE a Comisiei (2), iar cele pentru importurile de ecvidee înregistrate și ecvidee pentru reproducție și producție în Decizia 93/197/CEE (3), ambele modificate ultima dată de Decizia 96/81/CE (4);
întrucât piroplasmoza (B. equiși B. caballi) este prezentă în anumite state membre ale Comunității Europene; întrucât ecvideele seropozitive pentru piroplasmoză sunt prezente în anumite state membre;
întrucât, ca urmare, rezultatele negative la testul serologic necesare pentru importurile de anumite categorii de ecvidee din anumite țări terțe nu mai sunt oportune;
întrucât tratamentul ecvideelor pentru eliminarea infecției poate fi nociv pentru animale; întrucât, cu toate acestea, o seronegativitate de scurtă durată, în urma tratamentului, la testul serologic necesar nu exclude capacitatea căpușelor-vector de a cauza infecția;
întrucât deciziile menționate anterior trebuie modificate în consecință;
întrucât măsurile stabilite în prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
În anexa II la Decizia 93/196/CEE, la capitolul „III. Informații privind sănătatea” litera (j), liniuța a patra se elimină.
Articolul 2
În certificatele D și E din anexa II la Decizia 93/197/CEE, la capitolul „III: Informații privind sănătatea” litera (j), liniuța a patra se elimină.
Articolul 3
Prezenta decizie se aplică după cincisprezece zile de la data comunicării acesteia statelor membre.
Articolul 4
Prezenta decizie se adresează statelor membre.
Adoptată la Bruxelles, 12 ianuarie 1996.